MOLIYAVIY SIYOSATDA ‘’MAHALLA BYUJETI’’NING TUTGAN O’RNI

Turg’unov Zikrilloh Zafarjon o’g’li

Mirzo Ulug’bek nomidagi O’zbekiston Milliy

Universiteti Iqtisodiyot fakulteti Byudjet

nazorati va g’aznachiligi yo’nalishi 1-kurs talabasi

turgunovzikrilloh798@gmail.com

+998973374005

Annotatsiya: Tezisning mavzusi ‘’Moliyaviy siyosatda mahalla byudjetining tutgan o’rni’’ ,bugungi kunda mahalla byudjetini rivojlantirish bo’yicha amalga oshirilayotgan chora-tadbirlar tahlili

Kalit so’zlar: mahalla budjeti, jamg’arma, pul fondlari, g’aznachilik bo’linmalari;

Kirish: O’zbekiston Respublikasi Prezidentining 2023-yil 21-dekabrdagi “Mahalla institutining jamiyatdagi rolini tubdan oshirish va uning aholi muammolarini hal etishda birlamchi bo’g’in sifatida faoliyat yuritishini ta’minlash chora-tadbirlari to’g’risida”gi PF-209-sonli Farmoniga asoslangan holda 2024-yil 1-yanvardan boshlab barcha tuman va shaharlarda “Mahalla byudjeti” joriy etildi.Bular yuzasidan amalga oshirilishi kerak bo’lgan vazifa va amaliyotlar belgilab olindi.

O’zbekiston Respublikasi Prezidentining 2022-yil 16-avgustdagi PQ-353-sonli qarori bilan har bir mahallada budjet tashkilotlarining budjetdan tashqari jamg’armasi shaklida tashkil etilganligi ham muhim ahamiyat kasb etdi.

Asosiy qism: Mahallaning ijtimoiy-iqtisodiy muammolarini hal etish jamg’armasining daromadlar manbasi etib quyidagilar belgilandi:

**-** jismoniy shaxslardan olinadigan mol-mulk va yer solig’i bo’yicha undirilgan mablag’larning (noturar joylar bo’yicha undiriladigan mol-mulk va yer solig’i bundan mustasno) 10 foizi;

**-** mahalla idoralari orqali ko’rsatilgan davlat xizmatlari uchun undirilgan yig’imning 10 foizi;

**-** mahalladagi hududi 2 000 kvadrat metrgacha bo’lgan davlat ko’chmas mulk obyektlarini hokim yordamchisining onlayn-buyurtmanomasiga asosan to’g’ridan-to’g’ri elektron onlayn-auksion savdolari orqali sotishdan tushadigan mablag’lar,baholash va sotish xarajatlari chegirilgan holda;

**-** mahallaning mol-mulkini belgilangan tartibda ijaraga berishdan olinadigan mablag’lar;

**-** jismoniy va yuridik shaxslarning homiylik xayriyalari va boshqa mablag’lar.

Quyidagi tartibda “Mahalla yettiligi” tashkil etildi:

* Mahalla raisi
* Hokim yordamchisi
* Yoshlar yetakchisi
* Ayollar faoli
* Profilaktika inspektori
* Ijtimoiy hodim
* Soliq inspektori

Bunday moliyaviy siyosat amalga oshirishdan asosiy maqsad “Mahalla budjeti”ni shakllantirish va undan oqilona foydalanish, mahallalardagi ijtimoiy-iqtisodiy muammolarni hal etish, mahalla ichidagi yo’l-joy tarmoqlarini,suv,elektr va gaz ta’minoti, o’quv mashg’ulot joylari, ibodatxonalar va boshqa mahalliy xizmatlarni takomillashtirish, mahalladagi tabiiy resurslar va ekologik muhitni saqlash va himoya qilish, mahallada o’quv yuksakligini oshirish, sog’liqni saqlash, ijtimoiy qatnashuvni kuchaytirish va insoniy xavfsizlikni ta’minlashlashdan iborat.

Moliyaviy siyosatda mahalla budjeti, o’rtacha moliyaviy siyosatning qanday darajada mahalliy miqyosda amal qilishiga va ularning moliyaviy muammolari va zarurliliklari yuzasidan yoritiladi. Mahalla budjetining tutgan o’rni ,jamiyatda demokratik jamiyatning qurilishi va maishiy-ma’rifiy munosabatlarining rivojlanishi bo’yicha muhim bir ko’rinish hisoblanadi. Mahalla budjeti, mahallada demokratik qarorlar qabul qilish, ijtimoiy yo’llashish va obro’ni rivojlantirish uchun a’zolar o’rtasidagi moliyaviy vositalarni birlashtirishda muhim rol o’ynaydi. Bu jarayon, mahallada qonun hokimiyatini va ma’muriyatini o’z ichiga oladi va mahalliy iqtisodiyotni o’zlashtirishga yordam beradi.

2024-yil 1-martdan boshlab “Temir daftar”, “Yoshlar daftari” va “Ayollar daftari” orqali ijtimoiy yordam ko’rsatish va subsidiyalar ajratishda byurokratiyadan xoli va mahallaning hamjihatligini aks ettiruvchi yangi tartib joriy etilishi, jismoniy shaxslarni daftarlarga kiritish, shuningdek, daftarlar hamda aholini tadbirkorlikka jalb qilish jamg’armasi, Bandlikka ko’maklashish davlat jamg’armasi hamda Hunarmandchilik va kasanachilikni qo’llab-quvvatlash jamg’armasi orqali ijtimoiy yordam ko’rsatish va subsidiyalar ajratish “mahalla yettiligi”ning kollegial qarori asosida omalga oshirilishiga doir muhim ko’nikmalar amalga oshirilishi nazarda tutilgan. Ushbu amaliyotlar ijrosini nazorat qilish O’zbekiston Respublikasining Bosh vaziri A.N.Aripov zimmasida bo’lishi Prezidentimiz tominidan ta’kidlab o’tilgan.

XULOSA: Xulosa qilib aytganda har bir sohaga strategik yondashgan xolda, ya’ni bosqichma-bosqich amalga oshirish asnosida “Mahalla budjeti”ni takomillashtirish,aholiga qulayliklar yaratish bilan birga moliyaviy tizimni bosqichma –bosqich yo’lga qo’yish islohotlari yetarlicha natija bera olishini prognoz qilsak bo’ladi. Bu yo’lda biz mahalliy aholi ham yetarlicha ma’suliyat bilan harakat qilishimiz kelajakda yurtimiz rivoji uchun muhim ahamiyat kasb etadi.Xalq bilan Davlat birlashar ekan qarshimizdagi har qanday to’siqlarni yenga olamiz.Bunday ma’suliyatli za’minda biz yoshlar ham oldimizga qo’yilgan maqsadlar sari shahdam qadam qo’yishimiz buyuk O’zbekiston kelajagi ishonchli qo’llarda ekanligi isbotidir.

FOYDALANILGAN ADABIYOTLAR RO’YHATI:

**1**. www.imv.uz

**2**. <https://lex.uz>

**3**. O’zbekiston Respublikasi Prezidentining 2023-yilgi 21-dekabrdagi PF-209-sonli farmoni

**4**. <https://kun.uz>

**5**. <https://gazeta.uz>

**6**. <https://openbudjet.uz>